## Odluka o dodjeli koncesije za obavljanje djelatnosti televizije na razini regije - Međimurska i Varaždinska županija (R-MV) ponuditelju Varaždinska televizija d.o.o.

### NN 28/2006 (13.3.2006.), Odluka o dodjeli koncesije za obavljanje djelatnosti televizije na razini regije - Međimurska i Varaždinska županija (R-MV) ponuditelju Varaždinska televizija d.o.o.

# VIJEĆE ZA ELEKTRONIČKE MEDIJE

**663**

Na temelju članka 62. stavka 5. i 6. Zakona o
elektroničkim medijima (»Narodne novine« broj 122/03) Vijeće za elektroničke
medije na svojoj 76. sjednici održanoj 13. veljače 2006., a temeljem provedenog
Javnog natječaja za dodjelu koncesije za obavljanje djelatnosti radija i/ili
televizije broj 06/05 (»Narodne novine«, broj 144/05) i provedenoga postupka
utvrđivanja postojanja uvjeta za dodjelu koncesije donijelo je sljedeću

## ODLUKU

I. Koncesija za obavljanje djelatnosti
televizije na razini regije – Međimurska i Varaždinska županija (R-MV)
dodjeljuje se ponuditelju Varaždinska televizija d.o.o., MB: 3932800.

II. Vrijeme trajanja koncesije je 7 (sedam)
godine.

III. Godišnja naknada za koncesiju iznosi
26.000,00 (dvadeset i šest tisuća) kuna i plaća se u korist državnog proračuna.
Naknada se plaća u 4 (četiri) jednaka obroka, pri čemu svaki obrok dospijeva na
naplatu danom isteka razdoblja za koje je naknada plaćena. Ako Vijeće za
elektroničke medije izmjeni visinu i način plaćanja naknade za koncesiju za
vrijeme trajanja ugovora o koncesiji nakladnik je dužan postupiti sukladno
takvim izmjenama.

IV. Ponuditelj je dužan u roku od 15 (petnaest)
dana od dana objave Odluke u »Narodnim novinama« uputiti Hrvatskoj agenciji za
telekomunikacije zahtjev za obavljanjem tehničkog pregleda radi utvrđivanja
prostornih i tehničkih uvjeta.

V. Rok za sklapanje ugovora o koncesiji je 60
(šezdeset) dana od dana objave Odluke u »Narodnim novinama«. Ako ponuditelj u
tom roku ne sklopi ugovor o koncesiji Vijeće će poništiti odluku o dodjeli
koncesije, a nakladnik nema pravo na naknadu štete.

VI. Sukladno članku 18. stavku 6. Pravilnika o
javnom natječaju za dodjelu koncesija za obavljanje djelatnosti radija i/ili
televizije (»Narodne novine«, broj 138/04) Hrvatska agencija za
telekomunikacije dužna je obaviti tehnički pregled u roku od 30 (trideset)
dana, a ukoliko to nije u mogućnosti, dužna je pisano obavijestiti Vijeće.

VII. Odluka će se objaviti u »Narodnim
novinama«.

```
Obrazloženje
```

```

```

Vijeće za elektroničke medije na svojoj 63.
sjednici održanoj dana 28. listopada 2005. godine donijelo je Odluku o
raspisivanju Javnog natječaja broj 06/05 za dodjelu koncesija za obavljanje
djelat­nosti radija i/ili televizije. Javni natječaj
objavljen je u »Narodnim novinama« broj 144 od 7. prosinca 2005. godine i u
propisanom roku na javni je natječaj ponudu dostavio ponuditelj Varaždinska
televizija d.o.o.

Vijeće je razmatranjem zaprimljene ponude
utvrdilo da ponuditelj ispunjava uvjete propisane Javnim natječajem. Tajnim je
glasovanjem odlučeno da se koncesija za obavljanje djelatnosti televizije na
razini regije – Međimurska i Varaždinska županija dodjeljuje  ponuditelju
Varaždinska televizija d.o.o.

Slijedom navedenoga odlučeno je kao u
dispozitivu.

UPUTA O PRAVNOM LIJEKU

Protiv ove odluke nije dopuštena žalba, jer je
ona konačna, ali se može pokrenuti upravni spor pred Upravnim sudom Republike
Hrvatske u roku od 30 dana od dana primitka odluke. Tužba se predaje ili šalje
neposredno sudu Republike Hrvatske u Zagrebu, a može se podnijeti i na zapisnik
kod redovnog suda nadležnog za obavljanje pravne pomoći.

Klasa: 612-12/05-02-103

Urbroj: 567-01/05-02

Zagreb, 20. veljače 2006.

Predsjednik Vijeća

**mr****. sc. Denis Peričić**, v. r.

Odluka, NN 28/2006-663